ఇండిగో ఎయిర్ లైన్స్
ఇండిగో భారతదేశంలోని బడ్జెట్ ఎయిర్ లైన్ సంస్థ. గుర్గావ్ లో దీని ప్రధాన కేంద్రం ఉంది. భారతదేశంలో అతి వేగంగా అభివృద్ధి చెందతున్న ఇండిగో 2014 డిసెంబరు నాటికి 36.1% వాటా కలిగిన అతి పెద్ద ఎయిర్ లైన్ సంస్థగా ఎదిగింది. దీని ప్రాథమిక స్థావరం ఢిల్లీలోని ఇందిరాగాంధీ అంతర్జాతీయ విమానాశ్రయం. ఎయిర్ బస్ A320 కుటుంబానికి చెందిన 91 విమానాలను ప్రస్తుతం ఈ సంస్థలో ఉన్నాయి.
ఎయిర్ అరేబియా
ఎయిర్ అరేబియా(అరబిక్: العربية للطيران‎) అనేది ఒక చవక ధరల ఎయిర్ లైన్ సంస్థ. యునైటెడ్ అరబ్ ఎమిరేట్స్, షార్జా లోని షార్జా అంతర్జాతీయ విమానాశ్రయంలో షార్జా ఫ్రైట్ సెంటర్ లో దీని ప్రధాన కార్యాలయం ఉంది. ఈ విమాన సంస్థ మధ్య తూర్పు, ఉత్తర ఆఫ్రికా, భారత ఉపఖండం, మధ్య అసియా మరియు యూరప్ ఖండాల్లోని 22 దేశాలకు చెందిన 51 గమ్య స్థానాల నుంచి విమానాలు నడిపిస్తోంది. అంతేకాదు షార్జా నుంచి 9 దేశాల్లోని 28 గమ్య స్థానాలకు కూడా విమానాలు నడిపిస్తోంది.